smcproject/ml-wiki-sentences huggingface dataset:
പ്രീ എക്ളാംപ്ടിക് ടോക്സീമിയ (Pre Eclamptic toxemia), അനീമിയ (Anaemia), ആക്സിഡെന്റൽ ഹെമറേജ് (Accidental haemorhage), എക്ലാംപ്സിയ (Eclampsia), ഹൃദ്രോഗങ്ങൾ, ഇൻഫെക്റ്റീവ് ഹെപ്പാറ്റൈറ്റിസ് (Infective hepatitis), യൂറിനറി ഇൻഫെക്ഷൻ (Chronic renal disease), റെസ്പിറേറ്ററി ഇൻഫെക്ഷൻ (Respiratory Infection), ഹൈഡ്രാമ്നിയോസ്, അപസ്മാരം (Epilepsy), പ്രമേഹം (Diabetes), തൈറോടോക്സിക്കോസിസ് (Thyrotoxicosis), ക്ഷയം മുതലായ രോഗങ്ങളുള്ളവർക്ക് ഗർഭം പൂർത്തിയാക്കാനുള്ള ശേഷി നഷ്ടപ്പെടുന്നു.
അതിനാൽ പ്രസവം വിദഗ്ദ്ധമായി ത്വരിതപ്പെടുത്തേണ്ടിവരും.
അങ്ങനെയും അകാലജനനം സംഭവിക്കാം.
അകാലജനനം പ്രവചിക്കാനുള്ള മാർഗങ്ങൾ
അകാലജനനം പ്രവചിക്കാനുള്ള മാർഗങ്ങൾ.
അകാല ജനനത്തിന് സാധ്യതയുണ്ടോ എന്നറിയാൻ പല പരിശോധനകളും ഉണ്ട്.
അൾട്രാസൌണ്ട് സ്കാനിംഗ് (Ultrasound scanning) വഴി ഗർഭാശയകവാടത്തിന്റെ നീളവും വികാസവും അളക്കുക, ഗർഭാശയത്തിന്റെ സങ്കോചവികാസങ്ങൾ (contractions) പ്രത്യേക ഉപകരണം കൊണ്ട് മനസ്സിലാക്കുക, യോനീ സ്രവത്തിൽ ഫീറ്റൽ ഫൈബ്രോനെക്റ്റിൻ (Foetal Fibronectin), സൈറ്റോകൈനുകൾ (Cyto kines), ഇന്റർ ലൂട്ടിൻ (Inter leutin) തുടങ്ങിയ വസ്തുക്കൾ ഉണ്ടോ എന്നുള്ള പരിശോധന തുടങ്ങിയ പല മാർഗങ്ങളും അകാലജനനത്തിന്റെ സാധ്യത കണ്ടുപിടിക്കാൻ സഹായിക്കും.
എന്നാൽ ഈ പരിശോധനകളൊന്നും തന്നെ 100 ശ.
വിശ്വാസയോഗ്യമല്ല.
അകാലജനിതശിശു.
ശിശുവിന്റെ തൊലി വളരെ നേർമയുള്ളതായിരിക്കും.
ശരീരത്തിൽ 'ലാനുഗോ' (Lanugo) എന്നു പറയപ്പെടുന്ന രോമം ധാരാളം ഉണ്ടായിരിക്കും.
തൊലി ചുക്കിച്ചുളിഞ്ഞിരിക്കും.
ശിശു മിക്കവാറും അനങ്ങാതെ കിടന്നുറങ്ങും.
തൂക്കവും നീളവും കുറവായതിനാൽ തലയോടിന്റെ വലിപ്പം കുറഞ്ഞിരിക്കും.
ശ്വാസകോശങ്ങൾ, വൃക്കകൾ, കരൾ ഇവയ്ക്കു വേണ്ടത്ര വളർച്ച ലഭിക്കാത്തതിനാൽ ദേഹത്തിന്റെ താപനില നിലനിർത്താനും രോഗങ്ങൾ തടയാനുമുള്ള ശേഷി കുറഞ്ഞിരിക്കും.
അകാലജനിത ശിശുക്കളെ പരിമിതമായ ആരോഗ്യ സംരക്ഷണസൗകര്യം മാത്രമുള്ള വീടുകളിൽവച്ച് ശുശ്രൂഷിച്ചാൽ പോരാ.
ഇതിനുവേണ്ടി പ്രധാന ആശുപത്രികളിലെല്ലാം പ്രത്യേകം ഇൻകുബേറ്ററുകൾ സജ്ജമായിരിക്കും.
ഇൻകുബേറ്ററിൽ വളർത്തുമ്പോൾ ശിശുവിന്റെ ശരീരത്തിലെ താപം നിലനിർത്തുക, പോഷകാംശങ്ങൾ അടങ്ങിയ ഭക്ഷണം ക്രമമനുസരിച്ച് കൊടുക്കുക, രോഗസംക്രമണം തടയുക തുടങ്ങിയവയാണ് പ്രത്യേകമായി ശ്രദ്ധിക്കേണ്ട കാര്യങ്ങൾ.
ജനനത്തിനുശേഷം 24 മുതൽ 48 മണിക്കൂർ വരെ ഒന്നും കൊടുക്കേണ്ടതില്ല.
ചിലപ്പോൾ ചില ശിശുക്കൾ കരയുകയും കൈവിരൽ കുടിക്കാൻ നോക്കുകയും മുലപ്പാൽതനിയെ
നുകർന്നു കുടിക്കാൻ കഴിയാതിരിക്കുകയും ചെയ്യുന്നപക്ഷം, അമ്മയുടെ പാൽ ബ്രെസ്റ്റ് പമ്പ് (Breast pump) ഉപയോഗിച്ച് എടുത്തു ശിശുവിന് ഡ്രോപ്പർകൊണ്ടു കൊടുക്കാവുന്നതാണ്.
ചില കുട്ടികൾക്കു പാൽ കൊടുക്കുന്നതിന്റെ ഫലമായി ശ്വാസംമുട്ടൽ വന്നു മരണത്തിനിടയാകാറുണ്ട്.
ഭക്ഷണത്തിൽ കാൽസ്യം, ഫോസ്ഫറസ്, ജീവകം സി, കെ എന്നിവ അത്യാവശ്യമാണ്.
പശുവിൻപാലും വെള്ളവും തുല്യമായി ചേർത്തു നാലാമത്തെ ദിവസം രണ്ടോ നാലോ മണിക്കൂർ ഇടവിട്ടു കൊടുക്കാം.
റ്റ്യൂബ് വഴിയാണെങ്കിൽ 4 മണിക്കൂർ ഇടവിട്ടുമാത്രം കൊടുത്താൽമതി.
വലിച്ചുകുടിക്കാത്ത ശിശുക്കൾക്കു പിപ്പറ്റും വലിച്ചു കുടിക്കുന്ന ശിശുക്കൾക്ക് കുപ്പിയും ഉപയോഗിക്കാം.
ശിശുവിനു പൂർണവളർച്ചയില്ലാത്തതിനാൽ താപം നിലനിർത്തുന്നതിന് കൃത്രിമമായി 36.88°c ചൂട് ഇൻകുബേറ്ററിനകത്ത് ഉണ്ടാക്കിയിരിക്കണം.
താപം നിലനിർത്താൻ ചൂടുവെള്ളം നിറച്ച കുപ്പികൾ പ്രധാനമായി ശിശുക്കളുടെ കിടക്കയുടെ പ്രത്യേക അറകളിൽ സൂക്ഷിക്കാനുള്ള സജ്ജീകരണം ഉണ്ടായിരിക്കണം.
50-60 ശ.
ആർദ്രതയും വേണം.
ശിശുവിന്റെ ശരീരത്തിന്റെ തൂക്കം വർദ്ധിക്കുന്നതോടെ ഇൻകുബേറ്ററിലെ ആർദ്രതയും താപവും കുറയ്ക്കാം.
ശിശുവിനു ശ്വാസോച്ഛ്വാസം ചെയ്യാൻ കഴിയാത്തതിനാൽ ഓക്സിജൻ നിയന്ത്രിതമായി കൊടുക്കണം.
അനിയന്ത്രിതമായി ഓക്സിജൻ കൊടുക്കുന്നതായാൽ ശിശുവിനു പിന്നീട് റിട്രോപ്ളാസെന്റൽ ഫൈബ്രോപ്ളാസിയ (Retroplacental fibroplasia) എന്ന രോഗം കണ്ണിനകത്തുണ്ടാകാനിടയുണ്ട്.
ശിശുവിനെ വളരെ നേരിയ ഉടുപ്പു ധരിപ്പിക്കണം.
ഫ്ളാനൽകൊണ്ടോ കമ്പിളികൊണ്ടോ ഉള്ള ഒറ്റവസ്ത്രങ്ങൾ ധരിപ്പിക്കുന്നതാണ് നല്ലത്.
രോഗമുള്ള ശിശുക്കളെ മാറ്റി പ്രത്യേക ഇൻകുബേറ്ററിൽ കിടത്തി ശുശ്രൂഷിക്കണം.
ഗ്രാമോളം തൂക്കമുള്ള ശിശുക്കളെ കുളിപ്പിക്കാം.
അതിൽ കുറഞ്ഞവരെ തുണിമുക്കി തുടയ്ക്കുന്നതാണ് നല്ലത്.
2000 യൂണിറ്റ് ജീവകം ഡി-യും 50 മി.ഗ്രാം ജീവകം സി-യും 50 മി.ഗ്രാം ജീവകം എ-യും പാലിൽ പാകത്തിനു ചേർത്തുകൊടുക്കണം.
ജീവകം കെ കുത്തിവയ്ക്കാം; പ്രസവിച്ച ഉടനെ 1-2 മി.ഗ്രാം കൊടുക്കാവുന്നതാണ്.
മുമ്മൂന്നു മണിക്കൂർ ഇടവിട്ട് ശിശുവിനെ എടുത്ത് വശം മാറ്റി കിടത്തേണ്ടതാവശ്യമാണ്.
ഭക്ഷണം റ്റ്യൂബ് വഴി കൊടുക്കുമ്പോൾ പ്രത്യേകം ശ്രദ്ധിക്കേണ്ടതുണ്ട്.
വിദഗ്ദ്ധ പരിചരണത്തിനു വിധേയരായി പൂർണവളർച്ച പ്രാപിക്കുന്ന ശിശുക്കൾ ചൊടിയും ചുറുചുറുക്കമുള്ളവരായി വളരുന്നു.
ഒരു ചെറിയ ശ.
കുഞ്ഞുങ്ങൾക്ക് വളർന്നു കഴിഞ്ഞിട്ടും ചിലപ്പോൾ ആരോഗ്യപ്രശ്നങ്ങൾ ഉണ്ടായേക്കാം.
അകാലജനനം എങ്ങനെ തടയാം
അമ്മമാരുടെ ആരോഗ്യം സംരക്ഷിക്കുകയും രോഗങ്ങൾ ചികിത്സിക്കുകയും ചെയ്താൽ അകാലജനനം ഒരു പരിധിവരെ തടയാം.
പ്രസവവേദന തുടങ്ങിയാൽ തന്നെ കുറച്ചു മണിക്കൂറുകളോ ദിവസങ്ങളോ വരെ അകാല ജനനം തടയാൻ ഉതകുന്ന മരുന്നുകൾ ഉണ്ട്.
ഐസോക്സുപ്രിൻ (Isoxsuprin), ടെർബ്യുടലിൻ (terputalin), റിടോഡ്രിൻ (retodrin) തുടങ്ങിയവയാണ് ഈ മരുന്നുകൾ.
അകാലജനനം 72 മണിക്കൂർ മുതൽ 1 ആഴ്ച വരെ നീട്ടിക്കൊണ്ടു പോകാൻ ഈ മരുന്നുകൾ ഉപകരിക്കും അവലംബം പുറംകണ്ണികൾ amniotic fluid indexwhat does amniotic fluid look likeamniotic fluid color http://www.himalayahealthcare.com/pdf_files/liv245.pdf Archived 2010-01-02 at the Wayback Machine .
http://www.babiesonline.com/articles/pregnancy/labor-birth/lanugo.asp Archived 2010-01-10 at the Wayback Machine .
വീഡിയോ http://www.youtube.com/watch?v=ts-VXbavNCg http://www.youtube.com/watch?v=mM7rrjKITg0 http://www.youtube.com/watch?v=gZuBky5vmTU feature=related കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അകാലജനനം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അകാലി ഇംഗ്ലീഷ് വിലാസം https://ml.wikipedia.org/wiki/Akali
ജനസംഖ്യകൊണ്ട് ഇന്ത്യയിലെ നാലാമത്തെ മതവിഭാഗമായ സിക്കുകാർ സ്വയം വിശേഷിപ്പിക്കാനും അവരുടെ രാഷ്ട്രീയ കക്ഷിയെ സൂചിപ്പിക്കുവാനും ഉപയോഗിക്കുന്ന പദം.
കാലാതീതനും സർവന്തര്യാമിയുമായ ഏകദൈവത്തിൽ വിശ്വസിക്കുന്നവർ എന്നാണ് ഈ പദത്തിന്റെ വാച്യാർഥം.
സിക്കുകാരുടെ പത്താമത്തേയും അവസാനത്തേയും ഗുരുവായ ഗോവിന്ദ്സിങ്ങിന്റെ (1666-1708) കാലത്താണ് ഈ പദം പരക്കെ പ്രചാരത്തിൽ വന്നതെന്ന് കരുതപ്പെടുന്നു.
ഗുരു ഗോവിന്ദ്സിങ്ങിന്റെ പിതാവും ഒമ്പതാമത്തെ ഗുരുവും ആയിരുന്ന തേജ് ബഹദൂറിനെ 1675-ൽ ഔറംഗസീബ് (1618-1707) ചക്രവർത്തിയുടെ ആജ്ഞ പ്രകാരം വധിച്ചത് ഉൾപ്പെടെ പലവിധ ആക്രണങ്ങൾക്കും പീഡനങ്ങൾക്കും സിക്കു മതാനുയായികൾ ഇരയായതിനെ തുടർന്ന് ഗുരു ഗോവിന്ദ് സിങ് അവരെ സ്വരക്ഷയ്ക്കായി സൈനികമുറയിൽ പ്രത്യേക വേഷവിധാനങ്ങൾ നിർദ്ദേശിച്ച് സംഘടിപ്പിക്കുകയും ഖൽസാ എന്ന പേരിൽ 1699-ൽ അവർക്കൊരു നേതൃത്വത്തെ രൂപീകരിക്കുകയും ചെയ്തു.
അതിനോട് കൂറ് പുലർത്തുന്നവരും മറ്റു പ്രകാരത്തിൽ സിക്കു വിശ്വാസങ്ങളും ജീവിതചര്യയും സംരക്ഷിക്കാൻ പ്രതിജ്ഞാബദ്ധരും ആയവരെയാണ് അന്നുമുതൽ അകാലികൾ എന്നു വിശേഷിപ്പിച്ച് വരുന്നത്.
8-ം ശതകം മുതൽ 17-ം ശ.
വരെ ഇന്ത്യയിൽ ഉടനീളം സഹിഷ്ണുതയുടെയും സ്നേഹത്തിന്റെയും മാനവികതയുടെയും സന്ദേശം പ്രചരിപ്പിച്ച ഭക്തിപ്രസ്ഥാനത്തിന്റെ അവസാന കണ്ണികളിൽ ഒരാളായിരുന്നു സിക്കു മതസ്ഥാപകനായ ഗുരുനാനാക്ക് .
എന്നു മാത്രമല്ല ഇദ്ദേഹത്തിന്റെ ഏകദൈവ ആരാധനാസിദ്ധാന്തത്തിൽ ഹൈന്ദവ - ക്രൈസ്തവ - ഇസ്ലാം മതങ്ങളിലെ ഉത്തമ ധർമാംശങ്ങളെ സ്വാംശീകരിക്കുകയും ചെയ്തിരുന്നു.
എന്നാൽ അറംഗസീബിന്റെ കാലത്തെ അസഹിഷ്ണുതയോടും പീഡനത്തോടും ഉള്ള പ്രതികരണം എന്ന നിലയിൽ ഗുരു ഗോവിന്ദ്സിങ് വേഷഭൂഷാദികളിലും ആരാധന തുടങ്ങിയ ആചാരാനുഷ്ഠാനങ്ങളിലും സിക്കുകാരെ ഹിന്ദുക്കളിൽ നിന്നും മുസ്ലിങ്ങളിൽ നിന്നും വ്യക്തമായി വേർതിരിച്ച് ഒരു പ്രത്യേക കൂട്ടായ്മയായി സംഘടിപ്പിക്കാൻ ശ്രമിച്ചതിന്റെ ഭാഗമായിട്ടുകൂടിയാണ് ഖൽസ എന്ന സംഘടനയും അകാലി എന്ന പ്രയോഗവും പ്രചാരത്തിൽ വന്നത്.
നീല കള്ളികളുള്ള കുപ്പായവും ഉരുക്ക് കൈവളകളും തലപ്പാവും കൃപാണവും (കഠാരപോലുള്ള ആയുധം) മറ്റുമാണ് വേഷമായി സിക്കുകാർക്ക് നിർദ്ദേശിക്കപ്പെട്ടത്.
ഗുരു ഗോവിന്ദ്സിങ് തന്നെയാണ് ഈ നടപടികളോടൊപ്പം അതുവരെ പ്രധാനമായി വാമൊഴിയായും ചിന്നിച്ചിതറിയ ലഘുലേഖകളായും മാത്രം പ്രചരിച്ചിരുന്ന ഗുരുവചനങ്ങളെ ഇന്നത്തെ രൂപത്തിൽ സമാഹരിച്ചു എഡിറ്റ് ചെയ്ത് ഗുരുഗ്രന്ഥസാഹിബ് എന്ന പേരിൽ അന്തിമരൂപം നല്കിയത്.
സിക്കുകാരുടെ ആരാധനാലയങ്ങളിൽ വായനയ്ക്കും ആരാധനയ്ക്കുമായി ഗുരുഗ്രന്ഥസാഹിബ് പ്രദർശിപ്പിക്കണം എന്നും വ്യവസ്ഥ ചെയ്തു.
1708-ൽ ഒരു അക്രമിയുടെ കൈകളാൽ വധിക്കപ്പെട്ട ഗുരു ഗോവിന്ദ്സിങ് സംഘടിത സിക്കുമതത്തിന്റെയും സിക്ക് രാഷ്ട്രീയ പദ്ധതികളുടെയും കൂടി പിതാവായ അവസാനത്തെ ഗുരുവാണെന്ന് സിക്കുകാർ വിശ്വസിക്കുന്നു.
മതപരമായ കർമങ്ങൾ നടത്തുന്നതിന് ഇവർ ആസ്ഥാനമായി തിരഞ്ഞെടുത്തത് അമൃതസരസ്സാണ്.
അവലംബം ↑ {{ cite web }} : Check date values in: | accessdate= ( help ) ↑ http://www.budhadal.com/ Shiromani Panth Akali Budhadal ↑ http://www.nihangsingh.org/website/war-kaur.html Archived 2010-08-30 at the Wayback Machine .
Akali Kaur Singh Nihang പുറംകണ്ണികൾ http://www.nihangsingh.org/website/ Archived 2010-04-08 at the Wayback Machine .
http://www.sarbloh.info/htmls/sikh_akali3.html Archived 2010-09-24 at the Wayback Machine .
http://www.nihangsingh.com/ http://www.flickr.com/photos/navreetsingh/4578257783/%5Bപ്രവർത്തിക്കാത്ത+കണ്ണി%5D http://fiveprime.org/hivemind/Tags/nihang Archived 2010-05-17 at the Wayback Machine .
വീഡിയോ http://www.youtube.com/watch?v=jPNK1Mxi7w0 http://www.youtube.com/watch?v=VLP-A0WitkY കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അകാലി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അകാൻ ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Akan_National_Park
ജപ്പാനിലെ ഹൊക്കൈഡൊ ദ്വീപിൽ സ്ഥിതിചെയ്യുന്ന ഒരു ദേശീയോദ്യാനമാണ് അകാൻ ദേശീയോദ്യാനം (ഇംഗ്ലീഷ്: Akan National Park ജാപ്പനീസ്: ( 阿寒国立公園 , Akan Kokuritsu Kōen ) .
ദൈസെത്സുസ്സാൻ എന്ന ദേശീയോദ്യാനവുമായി കൂടിചേർന്നണ് ഇത് സ്ഥിതിചെയ്യുന്നത്.
ഹൊക്കൈഡൊ ദ്വീപിലെത്തന്നെ ഏറ്റവും പഴയ രണ്ട് ദേശീയോദ്യാനങ്ങളാണിവ.
1934 ഡിസംബർ 4 നാണ് അകാൻ ദേശീയോദ്യാനം സ്ഥാപിതമാകുന്നത്.
അഗ്നിപർവ്വത ഗർത്തങ്ങളും അതിനോടുചേർന്ന വനമേഖലയും ഉൾപ്പെടുന്നതാണ് അകാൻ ദേശീയോദ്യാനം.
ഇത് 90,481 hectares (904.81 km 2 ) വിസ്തൃതിയിൽ വ്യാപിച്ച് കിടക്കുന്നു.
സ്പടികസമാനമായ തടാകങ്ങൾ, ചൂടരുവികൾ, മറീമോ എന്നറിയപ്പെടുന്ന വലിയ ആൽഗകൾ എന്നിവയ്ക്കെല്ലാം പ്രസിദ്ധമാണിവിടം.
അകാൻ ദേശീയോദ്യാനത്തെ രണ്ട് ഭാഗങ്ങളായി തരം തിരിച്ചിരിക്കുന്നു.
കവായു, അകാൻ എന്നിവയാണവ.
കവായു
ലോ അഗ്നിപർവ്വതം , കവായു ഒൺസെൻ എന്ന ചൂടരുവി എന്നിവ ഈ ഭാഗത്താണ് സ്ഥിതിചെയ്യുന്നത്.
കുസ്സാറൊ തടാകം , ബിഹോറൊ പാസ്സ് , മൊകൊതൊ പർവ്വതം , നിഷിബെത്സു തടാകം എന്നിവയും ഈ പ്രദേശത്താണ്.
ഇവിടത്തെ മാഷു തടാകം ഒരു അഗ്നിപർവ്വതമുഖ തടാകമാണ് .
ലോകത്തിലെതന്നെ ഏറ്റവും പരിശുദ്ധമായ തടാകങ്ങളിൽ ഒന്നാണിത്.
ഇതിന്റെ ഉപരിതലത്തിൽ നിന്നും 40മീറ്റർ താഴ്ചവരെ ദൃശ്യങ്ങൾ വ്യക്തമായി കാണാം.
അകാൻ
20 കിലോ മീറ്ററിലും അധികം വലിപ്പമുള്ള ഒരു ഗർത്തമാണ് അകാൻ കാൽദെറ .
മീക്കാാൻ പർവ്വതം എന്നിവ ഉൾപ്പെടുന്ന അകൻ അഗ്നിപർവ്വതസമൂഹവും , ഈ പ്രദേശത്ത് സ്ഥിതിചെയ്യുന്നു.
അകാലി പ്രസ്ഥാനം
ഗുരുദ്വാരകളെ പരിഷ്കുന്നതിനായി  1920 കാലത്ത്  ഇന്ത്യയിൽ ആരംഭിച്ച ഒരു നവീകരണ പ്രസ്ഥാനമാണ് അകാലി പ്രസ്ഥാനം അഥവാ ഗുരുദ്വാര നവീകരണ പ്രസ്ഥാനം.
ഈ പ്രസ്ഥാനത്തിന്റെ പ്രവർത്തനങ്ങൾ 1925 ൽ സിഖ് ഗുരുദ്വാര ബിൽ അവതരിപ്പിക്കുന്നതിലേക്ക് നയിക്കുകയുണ്ടായി.
ഈ നിയമമാണ് ഇന്ത്യയിലെ ചരിത്രപരമായ എല്ലാ സിഖ് ആരാധനാലയങ്ങളും ശിരോമണി ഗുരുദ്വാര പർഭന്ധക് കമ്മിറ്റിയുടെ (SGPC) നിയന്ത്രണത്തിലേക്ക് കണ്ടുവന്നത്.
ബ്രിട്ടീഷ് സർക്കാരിനെതിരായ ഇന്ത്യൻ സ്വാതന്ത്ര്യ സമരത്തിലും അകാലികൾ പങ്കെടുക്കുകയും നിസ്സഹകരണ പ്രസ്ഥാനത്തെ പിന്തുണയ്ക്കുകയും ചെയ്തു.
സിഖ് വേദഗ്രന്ഥങ്ങളിൽ ഉപയോഗിച്ചിരിക്കുന്ന അകൽ ("കാലാതീതമായ" അല്ലെങ്കിൽ "അനശ്വരമായ") എന്ന പദത്തിൽ നിന്നാണ് അകാലി എന്ന പദം ഉരുത്തിരിഞ്ഞത്.
ഇരുപതാം നൂറ്റാണ്ടിന്റെ തുടക്കത്തിൽ ബ്രിട്ടീഷ് ഇന്ത്യയിലെ നിരവധി സിഖ് ഗുരുദ്വാരകൾ ഗവർണർമാർ നിയോഗിച്ച ഉദാസി മഹാന്ത് (പുരോഹിതന്മാർ) എന്നറിയപ്പെട്ടിരിന്ന മാനേജർമാരുടെ നിയന്ത്രണത്തിലായിരുന്നു.
പരമ്പരാഗത പുരോഹിതരുടെ നിയന്ത്രണത്തിൽ നിന്ന് സിഖ് ഗുരുദ്വാരകളെ മോചിപ്പിക്കുക എന്നതായിരുന്നു അകാലി പ്രസ്ഥാനത്തിന്റെ പ്രധാന ലക്ഷ്യം.
അത് ശക്തവും അനുഷ്ഠാനപരവുമായിത്തീർന്നു.
പ്രാരംഭ പ്രക്ഷോഭങ്ങൾ
1920 ൽ സിംഗ് സഭയുടെ രാഷ്ട്രീയ വിഭാഗം (പിന്നീട് ശിരോമണി അകാലിദൾ എന്നറിയപ്പെട്ടു) അകാലി പ്രസ്ഥാനം ആരംഭിച്ചു.
കർതാർ സിംഗ് ജബ്ബറിന്റെ നേതൃത്വത്തിലുള്ള ജാഥകൾ (സന്നദ്ധസംഘടനകൾ) പ്രസ്ഥാനത്തിൽ പ്രധാന പങ്കുവഹിച്ചു.
പരിഷ്കരണത്തിനായി തിരഞ്ഞെടുത്ത ആദ്യത്തെ ആരാധനാലയം സിയാൽകോട്ടിലെ ബേബ് ഡി ബെർ ഗുരുദ്വാരയായിരുന്നു.
മഹാന്ത് ഹർനം സിങ്ങിന്റെ വിധവയുടെ നിയന്ത്രണത്തിലായിരുന്നു അത്.
ഏക വരുമാന മാർഗ്ഗമായിരുന്നതിനാൽ ഗുരുദ്വാര അകാലികൾ ഏറ്റെടുക്കുന്നതിനെ അവർ ആദ്യം എതിർത്തു.
പക്ഷേ പെൻഷൻ വാഗ്ദാനം ചെയ്തതിനുശേഷം അവർ എതിർപ്പ് പിൻവലിച്ചു.
പിന്നീട് ഗുരുദ്വാരയുടെ നിയന്ത്രണം ബാബ ഖരക് സിങ്ങിന്റെ നേതൃത്വത്തിലുള്ള തിരഞ്ഞെടുക്കപ്പെട്ട സമിതിയിലേക്ക് മാറ്റി.
അകാലികളുടെ അടുത്ത പ്രധാന ലക്ഷ്യം സിഖുകാരുടെ വിശുദ്ധ ദേവാലയമായ ഹർമന്ദിർ സാഹിബ് (സുവർണ്ണക്ഷേത്രം) ആയിരുന്നു.
താഴ്ന്ന ജാതിക്കാരായ ഹിന്ദുമതത്തിൽ നിന്നും മതപരിവർത്തനം ചെയ്തവരെ ആരാധനാലയത്തിൽ പ്രാർത്ഥനയ്ക്ക് അനുവാദം നൽകാൻ സുവർണ്ണക്ഷേത്രത്തിലെ പുരോഹിതൻ വിസമ്മതിച്ചിരുന്നു.
ജാതി അടിസ്ഥാനമാക്കിയുള്ള നിയന്ത്രണങ്ങൾ ഉപേക്ഷിച്ച് ഗുരുദ്വാരകളെ പരിഷ്കരിക്കണമെന്ന് സിഖുകാരോട് ആഹ്വാനം ചെയ്തുകൊണ്ട് കർതാർ സിംഗ് ജബ്ബാർ ക്ഷേത്ര പരിസരത്തെ അകൽ തഖ്ത്തിലേക്ക് നടന്നു.
1920 ജൂൺ 28 ന്‌ സുവർണ്ണക്ഷേത്രം ശിരോമണി ഗുരുദ്വാര പർഭന്ധക് കമ്മിറ്റി (എസ്‌ജി‌പി‌സി) എന്ന തിരഞ്ഞെടുക്കപ്പെട്ട സമിതിയുടെ നിയന്ത്രണത്തിലായി.
ഹസൻ അബ്ദാലിൽ ഗുരുദ്വാര പഞ്ജ സാഹിബ്
പിന്നീട്, അകാലികൾ ഹസൻ അബ്ദാലിലേക്ക് പോയി.
അവിടെ ഗുരുദ്വാര പഞ്ജാ സാഹിബ് മഹാന്ത് മിത സിങ്ങിന്റെ നിയന്ത്രണത്തിലായിരുന്നു.
ഗുരുദ്വാരയ്ക്കുള്ളിൽ സിഗരറ്റ് വിൽക്കാൻ സിംഗ് അനുമതി നൽകി, സിഖുകാർക്ക് അത് ഇഷ്ടപ്പെട്ടില്ല.
1920 നവംബർ 20 ന് കാരതാർ സിംഗ് ജബ്ബറിന്റെ നേതൃത്വത്തിലുള്ള അകാലികൾ ഗുരുദ്വാരയുടെ നിയന്ത്രണം ഏറ്റെടുത്തു.
എന്നിരുന്നാലും, ഗുരുദ്വാരയെ ആരാധനയ്ക്കായി പതിവായി സന്ദർശിച്ചിരുന്ന പ്രാദേശിക ഹിന്ദുക്കളും ഈ ഏറ്റെടുക്കലിനെ എതിർത്തു.
അകാലി ഏറ്റെടുക്കുന്ന രാത്രിയിൽ ആറായിരത്തോളം പേർ ഗുരുദ്വാരയെ വളഞ്ഞെങ്കിലും പോലീസ് അവരെ പിരിച്ചുവിട്ടു.
പിറ്റേന്ന് 200-300 ഓളം ഹിന്ദു സ്ത്രീകൾ ഗുരുദ്വാരയിലേക്ക് കുതിച്ചു.
എന്നിരുന്നാലും, ഗുരുദ്വാരയെ പിന്നീട് എസ്‌ജി‌പി‌സിയുടെ അധികാരത്തിന് കീഴിൽ കൊണ്ടുവന്നു.
സിഖ് ഗുരുദ്വാര ബിൽ
മഹാത്മാഗാന്ധിയുടെ നിസ്സഹകരണ പ്രസ്ഥാനത്തേക്കാൾ വലിയ ഭീഷണിയായിട്ടാണ് ബ്രിട്ടീഷ് സർക്കാർ അകാലി പ്രസ്ഥാനത്തെ കണക്കാക്കിയത്.
പഞ്ചാബിലെ സിഐഡിയുടെ അസിസ്റ്റന്റ് ഡയറക്ടർ ഡി. പെട്രി ഒപ്പിട്ട 1921 ലെ മെമ്മോറാണ്ടം ഇപ്രകാരം പറയുന്നു: 1925 ൽ എസ്‌ജി‌പി‌സിയുടെ കൂടുതൽ ആവശ്യങ്ങൾക്കും പ്രതിഷേധങ്ങൾക്കും ശേഷം പഞ്ചാബ് നിയമസഭയിൽ പുതിയ "സിഖ് ഗുരുദ്വാര ബിൽ" അവതരിപ്പിച്ചു.
1925 നവംബർ 1 മുതൽ ഇത് പ്രാബല്യത്തിൽ വന്നു, ചരിത്രപരമായ എല്ലാ ആരാധനാലയങ്ങളുടെയും നിയന്ത്രണം എസ്‌ജി‌പി‌സിക്ക് നൽകി.
തർക്കങ്ങൾ വിലയിരുത്താൻ ഒരു ട്രൈബ്യൂണൽ രൂപീകരിച്ചു, എല്ലാ അകാലി തടവുകാരെയും വിട്ടയച്ചു.
ഈ സമയം, 30,000 പേരെ ബ്രിട്ടീഷ് സർക്കാർ അറസ്റ്റ് ചെയ്തിരുന്നു; പ്രസ്ഥാനത്തിനിടെ 400 ഓളം പേർ കൊല്ലപ്പെടുകയും 2,000 പേർക്ക് പരിക്കേൽക്കുകയും ചെയ്തിട്ടുണ്ട്.
ഈ പ്രസ്ഥാനം സിഖുകാർക്കിടയിൽ ബ്രിട്ടീഷ് വിരുദ്ധ വികാരത്തിന് ആക്കം കൂട്ടി.
ഉദാസി അനുകൂലികളായ നരേൻ ദാസിനെയും അവരുടെ അനുയായികളെയും ഹിന്ദു സമൂഹവുമായി തിരിച്ചറിഞ്ഞ സിഖുകാരുടെ ഒരു വിഭാഗം ഹിന്ദു വിരുദ്ധ വികാരത്തിനും ഇത് കാരണമായി.
അവലംബങ്ങൾ 1 2 ↑ ↑ 1 2 ↑ ↑ ↑ 1 2
അകാല ഋതുത്വം
വൈദ്യശാസ്ത്രത്തിൽ , അസാധാരണമായ ചെറുപ്രായത്തിൽ സംഭവിക്കുന്ന പ്രായപൂർത്തിയാകലിലെനയാണ് അകാല ഋതുത്വം ,എന്നു പറയുന്നത്ഇംഗ്ലീഷ്: precocious puberty, .
മിക്ക സന്ദർഭങ്ങളിലും , അസാധാരണമായ ചെറുപ്രായത്തിലൊഴികെ എല്ലാ വശങ്ങളിലും ഈ പ്രക്രിയ സാധാരണമാണ് കൂടാതെ ഇത് സാധാരണ വികസനത്തിന്റെ ഒരു വ്യതിയാനത്തെ പ്രതിനിധീകരിക്കുന്നു.
പ്രായപൂർത്തിയാകാത്ത ഒരു ന്യൂനപക്ഷം കുട്ടികളിൽ, ട്യൂമർ അല്ലെങ്കിൽ മസ്തിഷ്ക ക്ഷതം പോലുള്ള ഒരു രോഗമാണ് ആദ്യകാല വളർച്ചയ്ക്ക് കാരണമാകുന്നത്.
രോഗമൊന്നുമില്ലെങ്കിൽപ്പോലും, അസാധാരണമാംവിധം നേരത്തെയുള്ള പ്രായപൂർത്തിയാകുന്നത് സാമൂഹിക സ്വഭാവത്തിലും മാനസിക വികാസത്തിലും പ്രതികൂല ഫലങ്ങൾ ഉണ്ടാക്കും, ഇത് കുട്ടിയൂടെ ഉയരം കുറയ്ക്കാൻ ഇടയാക്കും, കൂടാതെ ചില ആജീവനാന്ത ആരോഗ്യ അപകടസാധ്യതകൾ മാറ്റിമറിച്ചേക്കാം.
സെക്‌സ് സ്റ്റിറോയിഡ് ഉൽപാദനത്തെ പ്രേരിപ്പിക്കുന്ന പിറ്റ്യൂട്ടറി ഹോർമോണുകളെ അടിച്ചമർത്തുന്നതിലൂടെ സെൻട്രൽ പ്രീകോസിയസ് യൗവ്വനം ചികിത്സിക്കാം.
പ്രായപൂർത്തിയാകാൻ വൈകുന്നതാണ് വിപരീത അവസ്ഥ.
സന്ദർഭത്തിൽ നിന്ന് സാധാരണയായി വ്യക്തമാകുന്ന കുറച്ച് വ്യത്യസ്ത അർത്ഥങ്ങളോടെയാണ് ഈ പദം ഉപയോഗിക്കുന്നത്.
അതിന്റെ വിശാലമായ അർത്ഥത്തിൽ, പലപ്പോഴും ആദ്യകാല യൗവ്വനം എന്ന് ലളിതമാക്കിയാൽ, "മുൻകാല യൗവനം" ചിലപ്പോൾ ഏതെങ്കിലും ശാരീരിക ലൈംഗിക ഹോർമോൺ ഫലത്തെ സൂചിപ്പിക്കുന്നു, ഏതെങ്കിലും കാരണത്താൽ, സാധാരണ പ്രായത്തേക്കാൾ നേരത്തെ സംഭവിക്കുന്നത്, പ്രത്യേകിച്ചും ഇത് ഒരു മെഡിക്കൽ പ്രശ്നമായി കണക്കാക്കുമ്പോൾ.
"മുൻകൂട്ടി" എന്നതിന്റെ കർശനമായ നിർവചനങ്ങൾ ജനസംഖ്യയിലെ ശതമാനം (ഉദാഹരണത്തിന്, ജനസംഖ്യയുടെ ശരാശരിക്ക് താഴെയുള്ള 2.5 സ്റ്റാൻഡേർഡ് ഡീവിയേഷനുകൾ അടിസ്ഥാനമാക്കി സ്ഥിതിവിവരക്കണക്കനുസരിച്ച് നിർദ്ദിഷ്ട പ്രായത്തിന് മുമ്പ് ആരംഭിക്കുന്ന കേന്ദ്ര യൗവനത്തെ മാത്രമേ പരാമർശിക്കൂ.
അസാധാരണമായ ഒരു കാരണം കണ്ടുപിടിക്കുന്നതിനുള്ള ഒരു നിസ്സാരമായ അവസരം, അല്ലെങ്കിൽ പ്രായപൂർത്തിയാകാത്ത ആദ്യകാല പ്രായത്തെക്കുറിച്ചുള്ള അഭിപ്രായത്തെ അടിസ്ഥാനമാക്കിയുള്ളതാണ്.
മെഡിക്കൽ ആവശ്യങ്ങൾക്കുള്ള ഒരു പൊതു നിർവ്വചനം പെൺകുട്ടികളിൽ 8 വയസ്സിന് മുമ്പോ ആൺകുട്ടികളിൽ 9 വയസ്സിന് മുമ്പോ ആരംഭിക്കുന്നു.
റഫറൻസുകൾ ↑ ↑ ↑ ↑ MeSH precocious+puberty ↑
അകാൻ ഇംഗ്ലീഷ് വിലാസം https://ml.wikipedia.org/wiki/Akan_People
ആഫ്രിക്കയിൽ ഐവറികോസ്റ്റിന്റെ കിഴക്കും ഘാനയുടെ തെക്കും ഡഗോംബാ ജില്ലയിലും വസിക്കുന്ന ഒരു ജനവർഗം.
11-ഉം 18-ഉം ശതകങ്ങൾക്കിടയ്ക്കാണ് ഈ വർഗക്കാർ തുടരെ ഈ പ്രദേശങ്ങളിൽ കുടിയേറിയത്.
17-ഉം 18-ഉം ശതകങ്ങളിൽ വികാസം പ്രാപിച്ച ബോണോ, ഡെങ്കേര, അക്വാമു, അകിം, അഷാന്തി, ഫന്തീ എന്നിവയാണ് ഏറ്റവും ശക്തമായ അകാൻ സംസ്ഥാനങ്ങൾ.
അകാൻ വർഗക്കാർ പടിഞ്ഞാറൻ സുഡാനീസ് ഭാഷാഗോത്രത്തിലെ ക്വാ കുടുംബത്തിൽപ്പെട്ട ട്വി തായ്‌‌വഴിയിലുള്ള ഭാഷകൾ സംസാരിക്കുന്നു.
അകാൻ വർഗത്തിന് വ്യതിരിക്തമായ ചില ആചാരാനുഷ്ഠാനങ്ങൾ ഉണ്ട്.
അവരുടെ ദായക്രമം പൊതുവേ മരുമക്കത്തായമനുസരിച്ചുള്ളതാണ്; അപൂർവമായി മക്കത്തായവും നടപ്പുണ്ട്.
പല ഉപഗോത്രങ്ങൾ ഉൾക്കൊള്ളുന്ന ഒരു ഗോത്രം ഒരു രാഷ്ട്രീയ ഘടകമായി പ്രവർത്തിക്കുന്നു.
ഘടകഗോത്രങ്ങളിൽനിന്ന് തെരഞ്ഞെടുക്കപ്പെടുന്ന ഒരാളാണ് ഗോത്രത്തലവൻ.
തെരഞ്ഞെടുക്കപ്പെടുന്ന ഒരു ഉന്നത ഭരണസമിതിയുമുണ്ട്.
ഭൂവുടമാക്രമനിർണയം ഗോത്രത്തിന്റെ അധികാരപരിധിയിൽപ്പെടുന്നതാണ്.
അകാൻ ഗോത്രത്തെ അഡുവാന, അഗോന, അസെനീ, അസൊഹാ, ബ്രെടുവൊ, എകോനാ, ഒയോകൊ എന്നീ കുലങ്ങളായി തിരിച്ചിട്ടുണ്ട്.
ഗോത്രബാഹ്യവിവാഹവ്യവസ്ഥയും മരുമക്കത്തായക്രമവും പുലർത്തുന്നവയാണ് ഈ കുലങ്ങൾ.
ഓരോരുത്തരും ബൊസമാഫി, ബൊസാംഫ്രാം, ബൊസമാകൻ, ബൊസമായെസു, ബൊസംദ്വെർബ്, ബൊസംകൊൻസി, ബൊസംക്രേറ്റ്, ബൊസംമുറു, ബൊസംപോ, ബൊസംപ്രാ, ബൊസംസിക, ബൊസംത്വ് എന്നീ 12 ടോറോ (Ntoro) വിഭാഗങ്ങളിലേതിലെങ്കിലും പെടുന്നവരാണ്.
പൊതുവായുള്ള കുടുംബപ്പേര്, ആചാരമര്യാദകൾ എന്നിവ ഓരോ ടോറോയിലെയും അംഗങ്ങളെ കൂട്ടിയിണക്കുന്നു.
മക്കത്തായമനുസരിച്ച് ഫന്തി തുടങ്ങിയ അകാൻ വർഗങ്ങളിൽ ഒരു അർധസൈനിക വിഭജനവുമുണ്ട്.
അകാൻ വർഗക്കാർക്ക് പൊതുവായ മതാചാരങ്ങളും വിശ്വാസങ്ങളുമുണ്ട്.
ഒരു പരദേവതയിൽ ഇവർ വിശ്വസിക്കുന്നു.
ഈ ദേവതയാണ് ലോകം സൃഷ്ടിച്ചത്.
മറ്റു മൂർത്തികൾ ഉന്നതദേവതയിൽ നിന്ന് ശക്തിയാർജിക്കുന്നു.
പിതൃബലി സർവസാധാരണമാണ്.
യഥാകാലം പൂർവികർക്കുവേണ്ടി ഉത്സവങ്ങൾ നടത്തുന്ന പതിവുമുണ്ട്.
അവലംബം ↑ http://scholar.library.miami.edu/slaves/Maroons/individual_essays/leanna.html ↑ http://www.britannica.com/EBchecked/topic/11369/Akan Akan ↑ http://www.uiowa.edu/~africart/toc/people/Akan.html Akan Information ↑ http://www.twi.bb/akan.php Archived 2020-02-22 at the Wayback Machine .
The Akan People പുറത്തേക്കുള്ള കണ്ണികൾ http://www.scn.org/rdi/index.htm Archived 2010-08-25 at the Wayback Machine .
അകാൻ‌‌കാരുടെ ചിത്രങ്ങൾ.
http://freepages.genealogy.rootsweb.ancestry.com/~cudjo/origin-akan.htm%5Bപ്രവർത്തിക്കാത്ത+കണ്ണി%5D കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അകാൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അകാർബണിക രസതന്ത്രം ഇംഗ്ലീഷ് വിലാസം https://ml.wikipedia.org/wiki/Inorganic_chemistry Inorganic compounds show rich variety: A: Diborane features unusual bonding B: Caesium chloride has an archetypal crystal structure C: Fp 2 is an organometallic complex D: Silicone 's uses range from breast implants to Silly Putty E: Grubbs' catalyst won the 2005 Nobel Prize for its discoverer F: Zeolites find extensive use as molecular sieves G: Copper(II) acetate surprised theoreticians with its diamagnetism
കാർബൺ ഒഴികെയുള്ള മൂലകങ്ങൾ മാത്രം അടങ്ങിയിട്ടുള്ള വസ്തുക്കളെക്കുറിച്ചുള്ള പഠനമാണ് അകാർബണിക രസതന്ത്രം രസതന്ത്രത്തിന്‌ മൂന്ന് പ്രധാന ശാഖകളിലൊന്നാണിത്.
ഈ ശാഖ ഇനോർഗാനിക് സംയുക്തങ്ങളുടെയും ഓർഗാനോമെറ്റാലിക് സംയുക്തങ്ങളുടെയും സ്വഭാവസവിശേഷതകൾ കൈകാര്യം ചെയ്യുന്നു.
എന്നാൽ ഓർഗാനോമെറ്റാലിക് കെമിസ്ട്രി വിഭാഗവും ഓർഗാനിക് രസതന്ത്രവും പരസ്പരം വ്യാപിച്ചിരിക്കുന്നതിനാൽ ഇനോർഗാനിക് രസതന്ത്രവും ഓർഗാനിക് രസതന്ത്രവും തമ്മിലുള്ള വ്യത്യാസം കൃത്യമായി വേർതിരിക്കാനാവില്ല.
പല ഇനോർഗാനിക് സംയുക്തങ്ങളും കാറ്റയോണുകളും ആനയോണുകളും അയോണിക  ബന്ധനത്തിലേർപ്പെട്ടുണ്ടാകുന്ന അയോണിക യൌഗികങ്ങളാണ് .
പൊട്ടാസിയം ഓക്സൈഡിന്റെ K 2 O ഘടന
അക്കാന്തോപ്ടെറിജിയൈ ഇംഗ്ലീഷ് വിലാസം https://ml.wikipedia.org/wiki/Acanthopterygii
അസ്ഥിമത്സ്യങ്ങളിലെ ഒരു പ്രധാനവിഭാഗമായ ടെലിയോസ്റ്റിയൈ (Teleosteii)യിലെ ഒരു ഗോത്രമാണ് അക്കാന്തോപ്ടെറിജിയൈ .
അക്കാന്തോപ്ടെറി (Acanthoptery), പെർക്കോമോർഫി ( Percomorphi) എന്നീ പേരുകളും ഇതിനുണ്ട്.
കശേരുകികളിലെ ഏറ്റവും വലിയ ഗോത്രമാണിത്; ഭൂരിപക്ഷവും കടൽമത്സ്യങ്ങളാണ്.
ഇവയെ മൊത്തത്തിൽ മുള്ളുകളുള്ള റേ കളോടുകൂടിയ (spiny- rayed) മത്സ്യങ്ങളെന്നു പറയാം.
പത്ര(fins)ങ്ങളിൽ മുള്ളുകൾ കാണപ്പെടുന്നു.
പൃഷ്ട-ഗുദ-അധരപത്രങ്ങളുടെ അഗ്ര റേ കൾ തമ്മിൽ കൂടിച്ചേരാതെ മുള്ളുകളായി തീരുന്നു.
ഇവ ഈ പത്രങ്ങളിൽ അവിടവിടെ അല്പം വെളിയിലേക്കു തള്ളിനില്ക്കാറുണ്ട്.
ശ്രോണീപത്രം സാധാരണ കാണാറില്ല.
ശ്രോണീപത്രമുള്ള മത്സ്യങ്ങളിൽ അവ വക്ഷോഭാഗത്തോ ഗളഭാഗത്തോ (thoracic) ആണ് കാണപ്പെടുക.
ശ്രോണീമേഖല (pelvic girdle) അല്പം മുന്നോട്ടു നീങ്ങി ക്ളൈത്ര (clithrum)വുമായി ബന്ധിച്ചിരിക്കുന്നു.
ശ്രോണീപത്രവും സാധാരണയായി  ഉദരത്തിന്റെ മുൻഭാഗത്തേക്ക് നീങ്ങിയാണിരിക്കുന്നത്.
മാക്സിലയെ (maxilla) ചുറ്റി ഒരു പ്രീമാക്സില (premaxilla) കാണപ്പെടുന്നു.
മാക്സിലയിൽ പല്ലുകൾ കാണാറില്ല.
വളർച്ചയെത്തിയ മത്സ്യങ്ങളിൽ വാതാശയ (swimbladder)ത്തിന് നാളി ഇല്ല.
ശല്ക്കങ്ങൾ സാധാരണഗതിയിൽ റ്റീനോയ്ഡ് (ctenoid)കളാണ്.
ചുരുക്കം ചില മത്സ്യങ്ങളിൽ മാത്രം ആദിമമത്സ്യങ്ങളിലേതുപോലുള്ള ചക്രാഭ ശല്ക്ക(cycloid scales)ങ്ങളും കാണാറുണ്ട്.
സീനോസോയിക് മഹാകല്പം മുതൽ അക്കാന്തോപ്ടെറിജിയൻ മത്സ്യങ്ങളാണ് പ്രധാന സമുദ്രജീവികൾ.
ക്രിട്ടേഷ്യസ് കല്പത്തിന്റെ മധ്യത്തോടുകൂടിയാണ് ആദ്യമായി ഇവ പ്രത്യക്ഷപ്പെട്ടത്.
വളരെക്കാലം കഴിയുംമുമ്പ് അനുകൂലവികിരണത്തിന് ഇവ വിധേയമായി.
ഇയോസീൻ (Eocene) കല്പമായപ്പോഴേയ്ക്കും അക്കാന്തോപ്ടെറിജിയൻ അഥവാ പെഴ്സിഫോം (Perciform) മത്സ്യങ്ങളിലെ പ്രധാന ഗോത്രങ്ങളായ പ്ളൂറോനെക്റ്റിഫോർമിസ് (Pleuronectiformes), ടെട്രാഓഡോണ്ടിഫോർമിസ് (Tetraodontiformes), ലോഫൈഫോർമിസ് (Lophiiformes) തുടങ്ങിയവയെല്ലാം വികാസം പ്രാപിച്ചുകഴിഞ്ഞിരുന്നു.
സിക്ലിഡേ (Cichlidae) മത്സ്യകുടുംബത്തിലെ അംഗങ്ങൾ ആഫ്രിക്കയിലും തെ.
അമേരിക്കയിലുമുള്ള ശുദ്ധജലതടാകങ്ങളിൽ സുലഭമാണ്.
സെൻട്രാർക്കിഡേ (Centrarchidae), പെഴ്സിഡേ (Percidae), അനബാന്റിഡേ (Anabantide) തുടങ്ങിയ മറ്റ് പെഴ്സിഫോം മത്സ്യകുടുംബങ്ങളിലെ അംഗങ്ങളും ശുദ്ധജലത്തിൽ കാണുന്നവയാണ്.
കയാസ്മോഡോണ്ടിഡേ (Chiasmodontidae), ബ്രോറ്റ്യൂലിഡേ (Brotulidae), സൈക്ളോപ്റ്റെറിഡേ (Cyclopteridae) എന്നിവ ഉൾപ്പെടുന്ന മത്സ്യകുടുംബങ്ങൾ ആഴക്കടൽ ജീവിതത്തിന് അനുയോജ്യമായ സവിശേഷതകളോടുകൂടിയവയാണ്.
സ്കോംബ്രിഡേ (Scombridae), സ്ട്രൊമാറ്റിഡേ (Stromateidae), കോറിഫേനിഡേ (Coryphaenidae) എന്നീ കുടുംബങ്ങളിൽപ്പെട്ടവ ആഴക്കടലിലോ പുറങ്കടലിലോ വസിക്കുന്നവ(Pelagic)യാണ്.
കടൽത്തീരങ്ങളിലും പുറംകടലിലും പവിഴപ്പുറ്റു(coralreef)കളിലും ലഗൂണു(lagoon)കളിലും ജീവിക്കാൻ കഴിവുള്ള അക്കാന്തോപ്ടെറിജിയനുകൾ അനുകൂലനഭദ്രതയ്ക്ക് ഉത്തമോദാഹരണങ്ങളാണ്.
അക്കാന്തോപ്ടെറിജിയൈ മത്സ്യഗോത്രത്തിൽ 17 ഉപഗോത്രങ്ങളും 137-ഓളം കുടുംബങ്ങളും ഉദ്ദേശം 1,200 ജീനസുകളുമുണ്ട്.
ചൂരമത്സ്യങ്ങളും (Tunas) അയലയും ഉൾപ്പെടുന്ന സ്കോബ്രിഡേ കുടുംബത്തിനാണ് ഏറ്റവും സാമ്പത്തിക പ്രാധാന്യം.
സ്കീനിഡേ (Sciaenidae), സെറാനിഡേ (Serranidae), സ്കോർപീനിഡേ (Scorpaenidae), കരാജ്ഞിഡേ (Carangidae), സിക്ലിഡേ, പെഴ്സിഡേ (Percidae) എന്നീ വിഭാഗങ്ങളിലെ മത്സ്യങ്ങളും വാണിജ്യപ്രാധാന്യമുള്ളവയാണ്.
അക്വേറിയങ്ങളിൽ വളർത്താറുള്ള 'സൂര്യ' മത്സ്യങ്ങൾ, നീലമത്സ്യങ്ങൾ തുടങ്ങിയവ ഈ ഗോത്രത്തിൽപ്പെടുന്നു.
അവലംബം പുറംകണ്ണികൾ http://archive.nafo.int/open/fahay/p1172-1207.pdf Archived 2015-08-09 at the Wayback Machine .
http://animaldiversity.ummz.umich.edu/site/accounts/pictures/Acanthopterygii.html Archived 2010-06-26 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അക്കാന്തോപ്ടെറിജിയൈ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അക്കാനിയേസീ ഇംഗ്ലീഷ് വിലാസം https://ml.wikipedia.org/wiki/Akaniaceae
ബ്രാസിക്കേൽസ് നിരയിലുള്ള പുഷ്പിക്കുന്ന സസ്യങ്ങളിലെ ഒരു കുടുംബമാണ് അക്കാനിയേസീ (Akaniaceae).
രണ്ടു ജനുസുകളിലായി രണ്ടു സ്പീഷിസു മരങ്ങൾ മാത്രമേ ഈ കുടുംബത്തിലുള്ളൂ.
അകാനിയ യും ബ്രെട്‌ഷ്നേഐഡിയ യും ആണ് അവ.
ചൈന , വിയറ്റ്‌നാം , തായ്‌വാൻ , കിഴക്കേ ആസ്ത്രേലിയ എന്നിവിടങ്ങളിൽ ആണ് ഇവ കണ്ടുവരുന്നത്.
സ്പീഷിസുകൾ Akania bidwillii (turnipwood) - വടക്കുകിഴക്കേ ആസ്ത്രേലിയ Bretschneidera sinensis - തെക്കേ ചൈന, തായ്‌വാൻ, തായ്‌ലാന്റ്, വിയറ്റ്‌നാം അവലംബം പുറത്തേക്കുള്ള കണ്ണികൾ Media related to Akaniaceae at Wikimedia Commons Akaniaceae എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
അക്കാന്തോഡൈ ഇംഗ്ലീഷ് വിലാസം https://ml.wikipedia.org/wiki/Acanthodii
അസ്തമിത (Extinct) മത്സ്യങ്ങളുടെ ഒരു വർഗമാണ് അക്കാന്തോഡൈ .
ഹനുക്കളോടുകൂടിയ ആദിമ കശേരുകികളായി കണക്കാക്കപ്പെടുന്ന ഇവയെ സൂചി-പത്ര സ്രാവുകൾ (needle-finned sharks) എന്നും വിളിക്കുന്നു.
സൈലൂറിയൻ (Silurian) കല്പത്തിന്റെ അവസാന ഘട്ടത്തിലാണ് ഇവ ആദ്യമായി പ്രത്യക്ഷപ്പെട്ടത്.
ഡെവോണിയൻ (Devonian) കല്പത്തിൽ ഇവ പൂർണവികാസം നേടിയിരുന്നു.
ഈ ഘട്ടത്തിൽതന്നെയാണ് മറ്റു മത്സ്യവർഗങ്ങളും വികസിക്കുവാൻ തുടങ്ങിയത്.
പെർമിയൻ കല്പത്തിൽ ഇവ നിശ്ശേഷം അപ്രത്യക്ഷമായി.
അഗ്നാത്ത(Agnatha)യുടെയും മത്സ്യങ്ങളുടെയും മധ്യവർത്തികളെന്ന നിലയിൽ അക്കാന്തോഡൈ പ്രത്യേകം ശ്രദ്ധിക്കപ്പെടുന്നു.
അക്കാന്തോഡൈ വർഗത്തിലെ അംഗങ്ങളെല്ലാം തന്നെ സ്രാവുകളുടെ ആകൃതിയുള്ള ശുദ്ധജല ജീവികളായിരുന്നു.
(ചില അനന്തരഗാമികൾ സമുദ്രത്തിലും ജീവിച്ചിരുന്നതായി അനുമാനിക്കപ്പെടുന്നു).
ഇവ 20 സെ.
ൽ കൂടുതൽ വളർന്നിരുന്നില്ല.
പത്രങ്ങളോട് (fins) ചേർന്ന ബലമുള്ള മുള്ളുകൾ (spines) അക്കാന്തോഡൈകളുടെ പ്രത്യേകതയാണ്.
ഈ മുള്ളുകൾ പ്രതിരോധാവയവങ്ങളാണെന്നു കരുതുന്നു.
ശരീരം കവചിതമാണ്.
ശൽക്കങ്ങൾ (scales) ശരീരത്തെ ആവരണം ചെയ്യുന്നു.
തന്ത്രികാ-കപാലം (neurocranium), ഗ്രസനീചാപം (visceral arch), മറ്റു ബന്ധപ്പെട്ട ഭാഗങ്ങൾ എന്നിവയോടുകൂടി അക്കാന്തോഡസ് (Acnathodes) എന്ന ഒരിനത്തിന്റെ അവശിഷ്ടം പെർമിയൻ (Permian) കല്പത്തിലേതായി ലഭിച്ചിട്ടുണ്ട്.